
‘ఊ కొడతారా.. ఉలిక్కి పడతారా’, ‘గుండెల్లో గోదారి’, ‘దొంగాట’ చిత్రాల తర్వాత మంచు ఎంటర్టైన్మెంట్స్ పతాకంపై మంచు లక్ష్మి నిర్మించే కొత్త చిత్రం షూటింగ్ గురువారం ఉదయం హైదరాబాద్లో పూజా కార్యక్రమాలతో మొదలైంది. ఈ సినిమాతో విజయ్ యలంకంటి దర్శకునిగా పరిచయమవుతున్నారు. పూజ అనంతరం మంచు మనోజ్, ఆయన భార్య ప్రణతి, మంచు లక్ష్మి కుమార్తె విద్యా నిర్వాణ స్ర్కిప్ట్ను మంచు లక్ష్మి, దర్శకుడు విజయ్కు అందించారు. ఈ సందర్బంగా లక్ష్మి మాట్లాడుతూ ‘చాలా రోజుల తర్వాత మా బేనరు నుంచి వస్తున్న సినిమా ఇది. నిజం కాని విషయాన్ని నిజంగా భావించే ఓ యువతి కథ ఇది. హ్యూమన్ ఎమోషన్స్, రిలేషన్స్ చుట్టూ తిరిగే కథ ఇది. మా డైరెక్టర్ విజయ్ ‘ఈగ’, ‘బాహుబలి-1’ చిత్రాలకు రాజమౌళి దగ్గర అసిస్టెంట్గా పనిచేశాడు. ఈ సినిమాకు సంబంధించిన పూర్తి వివరాలను త్వరలో వెల్లడిస్తాం’ అని తెలిపారు. ఈ చిత్రానికి ప్రొడక్షన్ డిజైనర్: లత, ఎగ్జిక్యూటివ్ ప్రొడ్యూసర్: సుహాసిని.

‘oo kodatara.. ulikki padatara’, ‘gundello godari’, ‘dongaata’ chitraala tarvaata manchu entertinements pataakampai manchu lakshmi nirminche kotta chitram shooting guruvaram udayam hyderabadlo poojaa kaaryakramaalato modalaindi. ee sinimaatho vijay yalankanti darsakunigaa parichayamavutunnaaru. pooja anantaram manchu manoz, aayana bharya pranati, manchu lakshmi kumarte vidya nirvaana srciptnu manchu lakshmi, darsakudu vijayyku andinchaaru. ee sandarbangaa lakshmi maatlaadutuu ‘chala rojula tarvaata maa benaru nunchi vastunna sinima idhi. nijam kaani vishayaanni nijamgaa bhavinche oo yuvati katha idhi. human emotions, relations chuttu tirige katha idhi. maa director vijay ‘eega’, ‘bahubali-1’ chitraalaku rajamouli daggara assistantga panichesaadu. ee sinimaaku sambandhinchina puurti vivaraalanu twaralo velladistam’ ani telipaaru. ee chitraaniki production desiner: latha, egjicutive producer: suhasini.